Vrou verdrink in Jhb-swembadFoto: ER24 ŉ 46-jarige vrou het Maandag in ŉ swembad by ŉ huis in Hurlingham, Johannesburg, verdrink. “Die vrou het op die bodem van die swembad gelê toe paramedici omstreeks 14:00 by die toneel opgedaag het,” het Ineke van Huyssteen, woordvoerder van ER24, gesê. “Sy het nie enige teken van lewe getoon nie.” Volgens Van Huyssteen was die vrou reeds ŉ wyle in die swembad. “Die polisie het haar liggaam uit die swembad gehaal. Sy is op die toneel dood verklaar.” Die omstandighede rondom die voorval word ondersoek.